Pre-Owned 2018 Toyota RAV4 LE 4D Sport Utility in Butler #19J0214A | Diehl Toyota of Butler
Diehl Discount $5,285
Diehl Price $18,710 Bybelskool » Wat is die sakramente? – Romeine 4:11-12
Die seremonie van die besnydenis was ’n teken, ja, ’n plegtige bekragtiging daarvan dat Abraham alreeds geglo het en deur God vrygespreek is – selfs nog voor sy besnydenis. So het Abraham die geestelike voorvader geword van almal wat glo sonder dat hulle die besnydenis ontvang het en só deur God vrygespreek is. En hy het ook die geestelike voorvader geword van hulle wat besny is, maar net as hulle dieselfde soort geloof het as wat ons vader Abraham gehad het voordat hy besny is. (NLV)
Paulus roep in Romeine 4 drie OT figure op as bevestiging van sy standpunt dat God se vryspraak, sy genade, deur geloof ontvang word: Abraham, Dawid en Moses. Met die voorbeeld van Abraham bevestig Paulus dat hy God se vryspraak gekry het deur die geloof (Gen 15:6). Abraham het nie daarvoor gewerk nie. Hy kon ook nie staatmaak op sy wetsonderhouding nie. Dié is immers eers in die woestyntyd aan die volk gegee. Die besnydenis was ’n teken van die vryspraak deur die geloof en nie andersom nie. Só het Abraham die vader geword van dié wat geglo het ná besnydenis sowel as dié wat besny is ná hulle tot geloof gekom het.
1. Wat beteken die sakrament van die doop en nagmaal vir jou?
2. Watter rol speel die sakramente in jou geloof?
3. Lees die verse later vandag weer om jou te herinner daaraan dat jy die vryspraak van God deur die geloof gekry het, nie deur die sakramente nie.
4. Jy kan later vanaand die gedeelte weer lees in die konteks van Romeine 4 sowel as my bydrae daaroor: Romeine 4 – Die genade van geloof.